
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1217 


15 Ιουνίου 1999 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Οριοθέτηση περιοχής και πιστωτικές διευκολύνσεις 
για την αποκατάσταση των ζημιών από τις πυρκα¬ 
γιές του 1998 σε περιοχές του Νομού Βοιωτίας.... 1 

Σύσταση Δημοτικού Νομικού Προσώπου με την επω¬ 
νυμία «Ενιαία Σχολική Επιτροπή Γέφυρας» στο Δή¬ 
μο Αγίου Αθανασίου του Νομού Θεσσαλονίκης. 2 

Σύσταση Δημοτικού Νομικού Προσώπου με την επω¬ 
νυμία «Ενιαία Σχολική Επιτροπή Ν. Μεσήμβριας» 
στο Δήμο Αγίου Αθανασίου του Νομού Θεσσαλονί¬ 
κης. 3 

Σύσταση Δημοτικού Νομικού Προσώπου με την επω¬ 
νυμία «Ενιαία Σχολική Επιτροπή Αγίου Αθανασίου» 
στο Δήμο Αγίου Αθανασίου του Νομού Θεσσαλονί¬ 
κης. 4 


Α ΠΟΦΑΣΕ ΙΣ 

Αριθ . οικ./2250/ΤΠ 32 (1) 


Οριοθέτηση περιοχής και πιστωτικές διευκολύνσεις για 
την αποκατάσταση των ζημιών από τις πυρκαγιές του 
1998 σε περιοχές του Νομού Βοιωτίας. 

ΟΙ ΥΠΟΥΡΓΟΙ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ, 
ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ ΚΑΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.78 
Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ σεισμών 
1978 εις περιοχή Βορείου Ελλάδος κλπ. και ρυθμίσεως ε¬ 
τέρων τινών συναφών θεμάτων» που κυρώθηκε με το Ν. 
867/79 (ΦΕΚΑ'24). 

2. Τις διατάξεις του Ν. 1190/81 (ΦΕΚ 203/Α/30.7.81) ο ο¬ 
ποίος κυρώνει την από 26.3.81 Πράξεως Νομοθετικού 
Περιεχομένου του Προέδρου της Δημοκρατίας, «περί α¬ 
ποκαταστάσεως ζημιών εκ σεισμών 1981 και ρυθμίσεως 
ετέρων συναφών θεμάτων» όπως αυτό τροποποιήθηκε 
και συμπληρώθηκε με το άρθρο 1, παρ. 42 και 43 του Ν. 
2412/96 «Μεταφορά αρμοδιοτήτων από το Υπουργικό 


Συμβούλιο σε άλλα Κυβερνητικά όργανα και άλλες δια¬ 
τάξεις» (ΦΕΚ 123/Α/17.6.96). 

3. Τις διατάξεις του άρθρου 3, παρ. 3, τελευταίο εδάφιο 
του Ν. 1266/82 (ΦΕΚ Α'81) «Περί οργάνων ασκήσεωςτης 
νομισματικής, πιστωτικής και συναλλαγματικής πολιτι¬ 
κής και άλλες διατάξεις» όπως συμπληρώθηκε με το άρ¬ 
θρο 25, παρ. 6 του Ν. 1418/84 «Περί Δημοσίων Έργων και 
ρυθμίσεις συναφών θεμάτων» (ΦΕΚ Α' 23). 

4. Τις διατάξειςϊου Ν. 128/75 «περίτροποποιήσεως και 
συμπληρώσεως διατάξεων τινών αναφερομένων εις την 
λειτουργία του χρηματοδοτικού συστήματος». 

5. Τις διατάξεις του άρθρου 10 του Ν. 2576/98 «Βελτίω¬ 
ση των διαδικασιών για την ανάθεση της κατασκευής των 
δημοσίων έργων και άλλες διατάξεις». 

6. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

7. Την Κοινή Απόφαση Δ16α/04/773/29.11.90 του Υ¬ 
πουργού Προεδρίας και του Αναπλ. Υπουργού ΠΕΧΩΔΕ 
«περί εξαιρέσεως διοικητικών πράξεων και εγγράφων α¬ 
πό τον κανόνα των τριών υπογραφών». 

8. Την με αριθμό 50148/542/24.6.92 Κοινή Απόφαση 
των Υπουργών Εθν. Οικονομίας, Οικονομικών και Βιομη¬ 
χανίας, Ενέργειας και Τεχνολογίας και Εμπορίου «Περι¬ 
στολή δαπανών Δημοσίου Τομέα» (ΦΕΚ 420/Β/1.7.92). 

9. Τις διατάξεις του άρθρου 22 του Ν.2362 «Περί Δη¬ 
μοσίου Λογιστικού, ελέγχου των δαπανών του Κράτους 
και άλλες διατάξεις» (ΦΕΚ 247/Α/27.11.95). 

10. Τις διατάξεις του άρθρου 27 του Ν. 2081/92 (ΦΕΚ 
154 Α') και με το γεγονός ότι από τις διατάξεις της πα¬ 
ρούσας απόφασης δεν προκαλείται δαπάνη σε βάρος 
του Κρατικού Προϋπολογισμού αλλά η δαπάνη βαρύνει 
το Πρόγραμμα Δημοσίων Επενδύσεων και συγκεκριμένα 
το έργο 9869001 της ΣΑΕ 069. 

Η προκαλούμενη δαπάνη από την επιδότηση του επιτο¬ 
κίου βαρύνει το λογαριασμό του Ν. 128/75. Ο λογαρια¬ 
σμός αυτός επιδοτείται από τον Κρατικό Προϋπολογισμό 
μόνο σε περίπτωση ελλειμματικότητάς του. Το ύψος της 
δαπάνης αυτής θα είναι της τάξης των 240.000.000 δρχ. 

11 .Την κοινή απόφαση Δ17α/03/99/Φ.2.2.1/29.10.96 
(ΦΕΚ 1006/Β/4.11.96) του Πρωθυπουργού και του Υ¬ 
πουργού ΠΕΧΩΔΕ «Ανάθεση Αρμοδιοτήτων Υπουργού 
ΠΕΧΩΔΕ στους Υφυπουργούς ΠΕΧΩΔΕ Χρήστο Βερελή 
και Θεόδωρο Κολιοπάνο». 

12. Την με αρ. 8211/8.3.99 Απόφαση Πρωθυπουργού 
και Υπουργού ΕΣ.Δ.Δ.Α. (ΦΕΚ 138 Β) για την ανάθεση αρ¬ 
μοδιοτήτων στον Υφυπουργό Γ. Φλωρίδη. 

13. Το 61486/11.9.98 έγγραφο της Δ.Τ.Υ.Ν. Βοιωτίας 
στο οποίο αναφέρονται οι πληγέντες από τις πυρκαγιές 
της 6.7.98 στους Δήμους Οινοφύτων και Σχηματαρίου Ν. 
Βοιωτίας. 

14. Τις έκτακτες στεγαστικές και λοιπές ανάγκες που έ¬ 
χουν δημιουργηθεί στους κατοίκους περιοχώντου Νομού 
Βοιωτίας που επλήγησαν από τις πυρκαγιές του 1998. 

15. Την αρ. 1107147/1239/0006Α/96 κοινή απόφαση του 
Πρωθυπουργού και του Υπουργού Οικονομικών, για την 
ανάθεση αρμοδιοτήτων, αποφασίζουμε: 

Α. ΟΡΙΟΘΕΤΗΣΗ ΠΛΗΓΕΙΣΑΣ ΠΕΡΙΟΧΗΣ 

1. Την επέκταση κατ’ανάλογο εφαρμογή των διατάξεων 
της από 28.7.1978 Πράξεως Νομοθετικού Περιεχομένου 
«Περί αποκαταστάσεως ζημιών εκ σεισμών 1978 εις πε¬ 
ριοχήν Βορ. Ελλάδος κ.λπ.», όπως αυτή κυρώθηκε, τρο¬ 
ποποιήθηκε και συμπληρώθηκε με τους Νόμους 867/79, 
1048/80,1133/81 και 1190/81 όπως ορίζεται στο άρθρο 10 
του Ν. 2576/98 καθώς και των σχετικών κανονιστικών πρά¬ 
ξεων όπως ισχύουν σήμερα για την αποκατάσταση των ζη¬ 
μιών των κτιρίων γενικά, τις οποίες προκάλεσαν οι πυρκα¬ 
γιές που έπληξαν περιοχές του Νομού Βοιωτίας και συ¬ 
γκεκριμένα τα διοικητικά όρια των Δήμων και Κοινοτήτων: 

α) Δήμος Οινοφύτων (οικισμός Οινοφύτων). Συγκεκρι¬ 
μένα επλήγησαν οι ακόλουθοι κάτοικοι: 

Αγιασώτου Ελισάβετ, Ανδρέου Βασίλειος, Αντωνίου 
Σταύρος, Βλάχος Αναστάσιος, Ζαρκάδα Στυλιανή, Καλι- 
βρετάκης Νικόλαος, Καλονιάτη Κων/να, Καρατάσιος Αργύ- 
ρης, Καρκούλιας Δημήτριος, Κούστα Ευσταθία, Μιχόπου- 
λος Ηλίας, Παντοπούλου Φρατζέσκα, Σίσκος Στυλιανός, 
Σουρή Σπυρούλα, Σπύρου Αλέξανδρος, Σταμέλος Δημή- 
τριος, Στιτσιμπάκος Σπυρίδων, Στρουσόπουλος Χρήστος, 
Τσαλαματάς Παναγιώτης, Φεκάνης Χρήστος, Χατζηαντωνί- 
ου Μιχαήλ, Χατζηντάνος Ιγνάτιος και Ψυλλιάς Λάμπρος. 

β) Δήμος Σχηματαρίου. Συγκεκριμένα επλήγησαν οι α¬ 
κόλουθοι κάτοικοι: 

Δεπάστα Παρασκευή, Καλπακίδη Ειρήνη, Μπακαρού- 
ζος Χρήστος, Νάζ Ιωάννης, Σαραπανίδης Θεόδωρος, 
Σκευοφύλακας Φλώρος, Σπυριδοπούλου Κυριακή και 
Τσαντέ Μαρία. 

2. Το έργο της αποκατάστασης των ζημιών ανατίθεται 
στο Γ ραφείο Αποκατάστασης Σεισμοπλήκτων (Γ.Α.Σ.) Λι¬ 
βαδειάς. 

3. Ορίζεται προθεσμία ενός έτους για την υποβολή αι¬ 
τήσεων από τους δικαιούχους για τη δανειοδότησή τους. 

4. Με αποφάσεις του Υφυπουργού ΠΕ.ΧΩ.Δ.Ε. δύνα- 
νται να καθορίζονται ονομαστικά και τυχόν άλλοι πυρό¬ 
πληκτοι δικαιούχοι στεγαστικής συνδρομής των Δήμων 
Σχηματαρίου και Οινοφύτων Ν. Βοιωτίας που επλήγησαν 
από την πυρκαγιά της 6ης Ιουλίου 1998 (οι αποφάσεις αυ¬ 
τές θα δημοσιεύονται στο ΦΕΚ σύμφωνα με το άρθρο 1, 
παρ. 2 της από 26.3.81 Πράξεως Νομοθετικού Περιεχο¬ 
μένου που κυρώθηκε με το Ν. 1190/81). 

Β. ΣΤΕΓΑΣΤΙΚΑ ΔΑΝΕΙΑ ΠΡΟΣ ΙΔΙΩΤΕΣ 

I. Εγκρίνεται η χορήγηση στεγαστικών δανείων για την 
αποκατάσταση των ζημιών που προκάλεσαν οι πυρκαγιές 
της 6.7.1998 σε περιοχές του Νομού Βοιωτίας. 

α. Για ανακατασκευή των κτιρίων που κατέρρευσαν ή 
κρίνονται κατεδαφιστέα ή υπέρμετρης δαπάνης επισκευ¬ 


ής (ασύμφορα) ή είναι δομημένα από υλικά (αδρανή και 
συγκολλητικά), που δεν είναι δόκιμα (ωμοπλίνθους, κρο¬ 
κάλες, ξηρολιθιά κλπ.) και τα οποία δεν έχουν χαρακτηρι- 
σθεί κατεδαφιστέα, αλλά οι ζημιές που προκλήθηκαν από 
τις πυρκαγιές δεν επιδέχονται, σύμφωνα με την κρίση των 
Μηχανικών του Γ ραφείου Αποκατάστασης Σεισμοπλή¬ 
κτων (Γ.Α.Σ.) Λιβαδειάς, ουσιαστική αποκατάσταση, δη¬ 
λαδή , επισκευή που εξασφαλίζει την αναγκαία αντισεισμι¬ 
κή αντοχή τους και παρουσιάζουν σοβαρές ζημιές από 
την πυρκαγιά. 

β. Την επισκευή των πάσης φύσεως κτιρίων που έχουν 
υπαστεί ζημιές από τις πυρκαγιές. 

Τα ανωτέρω δάνεια δύνανται να χρησιμοποιηθούν και 
για αυτοστέγαση. 

II. ΔΙΚΑΙΟΥΧΟΙ ΤΩΝ ΣΤΕΓΑΣΤΙΚΩΝ ΔΑΝΕΙΩΝ 

1. Οι δικαιούχοι των στεγαστικών δανείων καθορίζονται 
από το Γραφείο Αποκατάστασης Σεισμοπλήκτων (Γ.Α.Σ.) 
Λιβαδειάς στο οποίο οι ενδιαφερόμενοι θα πρέπει να υπο¬ 
βάλουν αίτηση με τα σχετικά δικαιολογητικά, μέσα στην 
προθεσμία που καθορίζεται στην παρούσα απόφαση. 

2. Το Γραφείο Αποκατάστασης Σεισμοπλήκτων (Γ.Α.Σ.) 
Λιβαδειάς θα χορηγεί στους δικαιούχους βεβαίωση με 
την οποία θα προσδιορίζεται το ύψος της απαιτούμενης 
δαπάνης επισκευής ή το ποσό που δικαιούται ο ενδιαφε¬ 
ρόμενος για ανακατασκευή ή αυτοστέγαση. Στη βεβαίω¬ 
ση θα αναφέρεται το ποσό της δωρεάν κρατικής αρωγής 
καθώς και του στεγαστικού δανείου, σύμφωνα με τους ό¬ 
ρους που καθορίζονται κατωτέρω για τα κτίρια που βρί¬ 
σκονται εντός της πληγείσας περιοχής. 

3. Σε περίπτωση που το συγκεκριμένο κτίριο ρυμοτο- 
μείται ή δεν μπορεί να ανακατασκευαστεί για οποιαδήπο¬ 
τε άλλη νόμιμη αιτία, ο ιδιοκτήτης, και επί περισσοτέρων 
συνιδιοκτητών, καθένας από αυτούς, δικαιούται δανειο¬ 
δότηση για αυτοστέγαση με αγορά ή ανέγερση κατοικίας 
εντός των ορίων του Νομού Βοιωτίας και εκτός των ορίων 
του Ο.Τ.Α. της πρωτεύουσας, εφόσον το πληγέν ακίνητο 
βρισκόταν σε άλλον Ο.Τ.Α.. 

4. Σε περίπτωση που καταστράφηκαν ολοσχερώς κτί- 
σματα από τις πυρκαγιές ή κατεδαφίστηκαν αμέσως μετά 
από αυτές, με εντολή Δημόσιας ή Δημοτικής Αρχής, χω¬ 
ρίς να έχουν εκδοθεί πρωτόκολλα επικινδύνους ετοιμόρ¬ 
ροπου, από τις κατά Νόμο Τριμελείς Επιτροπές, εγκρί¬ 
νουμε τη δανειοδότησή τους εφόσον: 

α. Η οικοδομή που καταστράφηκε ολοσχερώς από τις 
πυρκαγιές αναφέρεται στις επίσημες καταστάσεις κατα¬ 
γραφής των κτισμάτων του Τμήματος Πολεοδομίας και 
Πολεοδομικών Εφαρμογών της Νομαρχιακής Αυτοδιοί¬ 
κησης Βοιωτίας. 

β. Ο ενδιαφερόμενος υποβάλει εμπρόθεσμα αίτηση για 
δανειοδότηση του συγκεκριμένου κτίσματος. 

γ. Υπάρχουν παραστατικά στοιχεία διαπίστωσης της ύ¬ 
παρξης του κτίσματος, διαπίστωσης του εμβαδού και της 
χρήσης του (π.χ. οικοδομική άδεια ανέγερσης της κατα- 
στραφείσας οικοδομής (εφόσον υπάρχει), φωτογραφίες, 
αεροφωτογραφίες κλπ.) 

δ. Υπάρχουν στοιχεία ότι το κτίσμα δεν ήταν εγκαταλε- 
λειμμένο (π.χ. αποδείξεις κοινωφελών οργανισμών ή Δη¬ 
μοτικών ή Κοινοτικών τελών κλπ.). 

Παράλληλα ο ενδιαφερόμενος θα πρέπει να συνυπο¬ 
βάλλει: 

α. Βεβαίωση της Δημόσιας ή Δημοτικής Αρχής ότι το 

κτίσμα του καταστράφηκε ολοσχερώς ή κατέρρευσε από 
τις πυρκαγιές. 

III. ΟΡΟΙ ΣΤΕΓΑΣΤΙΚΩΝ ΔΑΝΕΙΩΝ 
1. ΔΑΝΕΙΑ ΑΝΑΚΑΤΑΣΚΕΥΗΣ Ή ΑΥΤΟΣΤΕΓΑΣΗΣ 
Η στεγαστική ενίσχυση (δάνειο και δωρεάν κρατική α¬ 
ρωγή) θα χορηγείται στους δικαιούχους με βάση την προ- 
σκομιζόμενη στη δανείστρια Τράπεζα έγγραφη συνηγο- 
ρία του Γραφείου Αποκατάστασης Σεισμοπλήκτων 
(Γ.Α.Σ.) Λιβαδειάς με τους ακόλουθους βασικούς όρους: 

α) Για κτίσματα που έχουν χρήση κατοικίας 110.000 
δρχ. ανά τ.μ. και με ανώτατο όριο δανειοδοτούμενης επι¬ 
φάνειας τα 120 τ.μ., ανά χωριστή ιδιοκτησία. 

β) Για κτίσματα που έχουν χρήση κατοικίας και με βάση 
τις ισχύουσες διατάξεις επιβάλλεται η διατήρηση της 
μορφής τους κατά την ανακατασκευή ή εφόσον το κτίριο 
είναι παραδοσιακό, το δάνειο ορίζεται σε 130.000 δρχ. α¬ 
νά τ.μ. και για όλο το εμβαδόν του κτιρίου. 

γ) Για διατηρητέους, όπως στην προηγούμενη παρά¬ 
γραφο (β), επαγγελματικούς χώρους (ξενοδοχεία, κατα¬ 
στήματα κλπ.) το δάνειο ορίζεται σε 120.000 δρχ. ανάτ.μ. 
και για όλο το εμβαδόν του κτιρίου. 

δ) Για κατοικίες ή επαγγελματικούς των ως άνω κατη¬ 
γοριών (β) και (γ), όταν διατηρείται η όψη και ανακατα¬ 
σκευάζεται™ υπόλοιπο, θα χορηγείται δάνειο επισκευής 
διατηρητέου κτιρίου για τις όψεις, χωρίς όριο δανειοδό¬ 
τησης, και δάνειο ανακατασκευής κατοικίας ή επαγγελ¬ 
ματικού χώρου, όπως ορίζεται στις παρ. (α) και (ε) αντί¬ 
στοιχα, για το υπόλοιπο κτίσμα. 

Στην περίπτωση αυτή το δάνειο και η δωρεάν κρατική α¬ 
ρωγή θα χορηγούνται αθροιστικά. 

ε) Γ ια κτίρια που έχουν χρήση επαγγελματικού χώρου 
το δάνειο ανέρχεται στο ποσό των 70.000 δρχ. ανάτ.μ. και 
για δανειοδοτούμενη επιφάνεια μέχρι 120 τ.μ., ήτοι μέχρι 
του ποσού των 8.400.000 δρχ., για τα πρώτα 150 τ. μ. 

Στην περίπτωση που ο επαγγελματικός χώρος έχει επι¬ 
φάνεια άνω των 150 τ.μ., για τον υπολογισμό της συνολι¬ 
κής δανειοδότησης θα διαιρείται η επιφάνεια του σε τμή¬ 
ματα των 150 τ. μ. για τα τυχόν δάνεια που θα προκόψουν 
πέραν των πρώτων 150 τ.μ. το ποσόν του δανείου ορίζε¬ 
ται σε 45.000 δρχ. ανά τ.μ. και για δανειοδοτούμενη επι¬ 
φάνεια 120 τ.μ., ήτοι μέχρι του ποσού των 5.400.000 δρχ. 
για κάθε επιπλέον δάνειο που θα χορηγείται. 

Το προκύπτον τελικώς, μετά την ως άνω διαίρεση, υπό¬ 
λοιπο τμήματος, αν έχει επιφάνεια μέχρι και 50 τ.μ. θα α¬ 
μελείται, ενώ αν είναι πάνω από 50 τ.μ., τότε θα χορηγεί¬ 
ται στεγαστική συνδρομή ανάλογα με το εμβαδόν του και 
σύμφωνα με τα ισχύοντα ανώτατα όρια (εμβαδού και δα¬ 
νείου). 

στ) Γ ια υπόγειους χώρους όπως αυτοί ορίζονται από το 
Γ.Ο.Κ. και είναι διαμορφωμένοι ως διαμερίσματα κατοι¬ 
κίας ή επαγγελματικές στέγες, χορηγείται ποσό δανείου 
που αντιστοιχεί στο 70% της εκάστοτε ισχύουσας μεγί¬ 
στης τιμής μονάδας για τη χρηματοδότηση των ανακατα- 
σκευαζομένων κατοικιών ή επαγγελματικών χώρων αντί¬ 
στοιχα. 

ζ) Γ ια κατασκευές κτισμάτων βοηθητικής χρήσεως στο 
δώμα οικοδομών π.χ. απολήξεις κλιμακοστασίων, ανελ¬ 
κυστήρων κλπ. χορηγείται δάνειο που αντιστοιχεί στο 
70% της εκάστοτε ισχύουσας μεγίστης τιμής μονάδας για 
τη χρηματοδότηση της ανακατασκευαζόμενης επιφά¬ 
νειας. 


η) Για κτίρια που η κατασκευή τους είχε προχωρήσει μό¬ 
νον μέχρι το σκελετό από οπλισμένο σκυρόδεμα, χορη¬ 
γείται δάνειο που αντιστοιχεί στο 30% της εκάστοτε ισχύ- 
ουσας μεγίστης τιμής μονάδας για τη χρηματοδότηση 
της ανακατασκευαζόμενης επιφάνειας. 

θ) Για βοηθητικούς χώρους της αυτής οικοδομής ή ευ¬ 
ρισκόμενους στο αυτό οικόπεδο που συμπληρώνουν τη 
λειτουργικότητά της και με την προϋπόθεση ότι το σύνολο 
της δανειοδοτούμενης επιφάνειας (κύριος και βοηθητικός 
χώρος) δεν υπερβαίνει τα 120 τ.μ. (π.χ. αποθήκες τροφί¬ 
μων, ιματιοθήκες, κουζίνες, φούρνοι κλπ.) η ανά τ.μ. τιμή 
αποζημίωσης κατεδαφιστέου κτίσματος (είτε βάση πρω¬ 
τοκόλλων κατεδαφίσεως είτε ως ασύμφορα επισκευής εί¬ 
τε ως μη ασφαλώς επισκευάσιμα λόγω ευτελών δομικών 
υλικών) είναι η αυτή με της κατοικίας, παράγραφος (α). 

ι) Γ ια βοηθητικούς χώρους, που η κυρίως οικοδομή (κα¬ 
τοικία ή επαγγελματική στέγη) δεν έχει κριθεί κατεδαφι- 
στέα είτε βάση πρωτοκόλλου κατεδαφίσεως είτε ως α¬ 
σύμφορη επισκευής είτε ως μη επισκευάσιμη λόγω ευτε¬ 
λών υλικών κατασκευής, η τιμή αποζημίωσης 
κατεδαφιστέου βοηθητικού χώρου ορίζεται σε 55.000 
δρχ. ανάτ.μ. και μέχρι εμβαδού 120τ.μ. 

ια)Για ανεξάρτητες αποθήκες, που δεν βρίσκονται στο 
ίδιο οικόπεδο με το κυρίως κτίσμα, με χρήση οικιακής ή ε¬ 
παγγελματικής αποθήκης η τιμή αποζημίωσης ανά τ.μ. 
κατεδαφιστέου, είτε βάση πρωτοκόλλου κατεδαφίσεως 
είτε ως ασύμφορη επισκευής είτε ως μη επισκευάσιμη λό¬ 
γω ευτελών δομικών υλικών κατασκευής , καθορίζεται α¬ 
νάλογα με τη χρήση τους ως εξής: 

ί) Γ ια κτίσματα με χρήση οικιακής αποθήκης 50.000 δρχ. 
ανάτ.μ. και μέχρι εμβαδού 120 τ.μ. 

ϋ) Για κτίσματα με χρήση επαγγελματικής αποθήκης 
45.000 δρχ. ανά τ.μ. και μέχρι εμβαδού 120 τ.μ. 

ιβ) Γ ια την ανακατασκευή αγροτικών κτισμάτων το δά¬ 
νειο ανέρχεται στο ποσό των 40.000 δρχ. ανά τ.μ. κατε- 
δαφιζόμενης επιφάνειας και μέχρι συνολικού εμβαδού 
120 τ.μ. 

ιγ) Για την ανακατασκευή αγροτικών κατοικιών (κτισμά- 
των ευτελούς αξίας κατασκευής, μικρού κατά κανόνα εμ¬ 
βαδού που χρησιμοποιούνται εποχιακά) το δάνειο ανέρ¬ 
χεται στο ποσό των 70.000 δρχ. ανάτ.μ. κατεδαφιζόμενης 
επιφάνειας και μέχρι συνολικού εμβαδού 120 τ. μ. 

ιδ) Για κτίρια που ανήκουν στο Δημόσιο, Ν.Π.Δ.Δ. ή σε 
Κοινωφελή ή σε Φιλανθρωπικά ή σε Ευαγή Ιδρύματα ή σε 
Σωματεία, το ύψος της δανειοδότησης ανέρχεται στο πο¬ 
σό των 120.000 δρχ. ανά τ.μ. επί του συνόλου της κατεδα- 
φιστέας επιφάνειας και η ανεγειρόμενη επιφάνεια δεν θα 
πρέπει να είναι μικρότερη του 75% της κατεδαφισθείσης. 

ιε) Για την ανακατασκευή κωδωνοστασίων και μόνο, το 
ύψος της δανειοδότησης είναι ανάλογο του όγκου του 
κατεδαφιστέου και ανέρχεται στο ποσό των δέκα πέντε χι¬ 
λιάδων δραχμών (15.000 δρχ.) ανά κυβικό μέτρο. 

ιστ) Για κτίρια με περισσότερες χωριστές ιδιοκτησίες 
(πολυκατοικίες) ο κάθε ιδιοκτήτης δικαιούται εκτός του 
δανείου ανακατασκευής ή αυτοστέγασης που αντιστοιχεί 
στην ιδιοκτησία του και επί πλέον δάνειο ανάλογο με το 
ποσοστό του επί των κοινοχρήστων χώρων και μέχρι συ¬ 
νολικού εμβαδού 120 τ.μ. αθροιστικά (από ιδιοκτησία και 
κοινόχρηστο χώρο). 

ιζ) Η δωρεάν κρατική αρωγή, που αντιστοιχεί στα παρα¬ 
πάνω δάνεια ανακατασκευής ή αυτοστέγασης θα καλυ- 

φθεί από τον Προϋπολογισμό Δημοσίων Επενδύσεων και 
ορίζεται σε ποσοστό 33% του δανείου και μόνο για μία ι¬ 
διοκτησία. Στην περίπτωση της παρ. (ε) κάθε τμήμα με ε¬ 
πιφάνεια 150 τ.μ. θεωρείται ανεξάρτητη ιδιοκτησία. 

ιη) Σε περίπτωση που στον ίδιο ιδιοκτήτη ανήκαν πριν α¬ 
πό το σεισμό περισσότερες της μιάς ιδιοκτησίες, δάνειο 
δικαιούται για κάθε μία από αυτές. 

Για τις πέραν της μιάς (που θα προτείνεται από τον δι¬ 
καιούχο) ιδιοκτησίες το σύνολο της στεγαστικής ενίσχυ- 
σης χορηγείται υπό μορφή δανείου, χωρίς δωρεάν κρατι¬ 
κή αρωγή. 

ιθ) Σε περιπτώσεις ανακατασκευής επαγγελματικού 
χώρου, υποχρέωση του ιδιοκτήτη είναι να ανακατασκευ¬ 
άσει κτίσμα εμβαδού τουλάχιστον ίσο με το 66% του εμ- 
βαδού ή του όγκου του κατεδαφιστέου κτίσματος, με βά¬ 
ση το οποίο υπολογίστηκε το δάνειο. Σε όλες τις άλλες πε- 
ριπτώσεις ανακατασκευής, υποχρέωση του ιδιοκτήτη 
είναι να ανακατασκευάσει κτίσμα εμβαδού τουλάχιστον ί¬ 
σο με το 66% του εμβαδού του κατεδαφιστέου κτίσματος, 
με βάση το οποίο υπολογίστηκε το δάνειο. 

2. ΔΑΝΕΙΑ ΕΠΙΣΚΕΥΗΣ 

α) Για την επισκευή ζημιών στα «μη φέροντα» στοιχεία 
κτιρίων το ποσό του δανείου ανέρχεται μέχρι 40.000 δρχ. 
ανά τ.μ. και μέχρι συνολικού εμβαδού 120 τ.μ. ανά χωρι¬ 
στή ιδιοκτησία. 

β) Για την επισκευή ζημιών στον «φέροντα» οργανισμό 
κτιρίων το δάνειο ανέρχεται μέχρι του ποσού των 40.000 
δρχ. ανά τ.μ. χωρίς περιορισμό ως προς το συνολικό εμ¬ 
βαδόν της ιδιοκτησίας. 

γ) Σε περίπτωση που υπάρχουν ζημιές στα «μη φέρο¬ 
ντα» στοιχεία και στον «φέροντα οργανισμό» της ιδίας ι¬ 
διοκτησίας, το συνολικό ανά τ.μ. ύψος του δανείου δεν ε¬ 
πιτρέπεται να υπερβαίνει το όριο των 70.000 δρχ. ανά τ.μ. 
αθροιστικά. 

δ) Για πάσης φύσεως επισκευές (περιλαμβανομένων 
των αναπαλαιώσεων) κτιρίων που κρίνονται διατηρητέα ή 
παραδοσιακά, το δάνειο ανέρχεται μέχρι του ποσού των 
110.000 δρχ. ανά τ.μ. χωρίς περιορισμό ως προς το συνο¬ 
λικό εμβαδόν της ιδιοκτησίας. 

ε) Για κατοικίες ή επαγγελματικούς χώρους της ως άνω 
κατηγορίας (δ), όταν διατηρείται η όψη και ανακατασκευ¬ 
άζεται το υπόλοιπο, θα χορηγείται δάνειο επισκευής δια¬ 
τηρητέου ή παραδοσιακού κτιρίου για τις όψεις, χωρίς ό¬ 
ριο δανειοδότησης, και δάνειο ανακατασκευής κατοικίας 
ή επαγγελματικού χώρου αντίστοιχα (κεφ. III, παρ. (Ια) 
και (1ε), για το υπόλοιπο κτίσμα. 

στ) Γ ια επισκευή αγροτικών κτισμάτων (πλην οικιών) το 
δάνειο ανέρχεται μέχρι συνολικού ποσού 600.000 δρχ. 
για κάθε κτίσμα. 

ζ) Για την επισκευή αποθηκών (οικιακών, επαγγελματι¬ 
κών κλπ.) το δάνειο ανέρχεται μέχρι του ποσού των 
800.000 δρχ. για κάθε κτίσμα. 

η) Για επισκευή κτιρίων που ανήκουν στο Δημόσιο, 
Ν.Π.Δ.Δ. ή σε Κοινωφελή ή σε Φιλανθρωπικά ή σε Ευαγή 
Ιδρύματα ή σε Σωματεία το ύψος της δανειοδότησης (δά¬ 
νειο και δωρεάν κρατική αρωγή) για την αποκατάσταση 
του φέροντος οργανισμού και των λοιπών μη φερόντων 
στοιχείων θα ανέρχεται στο ποσό των 70.000 δρχ. ανά τ. μ. 
επί του συνόλου της επιφάνειας του κτιρίου. Γ ια ύψος δα¬ 
νειοδότησης που υπερβαίνει το ως άνω ποσό η σχετική έ¬ 
γκριση θα εκδίδεται από την Υ.Α.Σ. 


θ) Εφόσον πρόκειται για κτίρια με περισσότερες της 
μιάς χωριστές ιδιοκτησίες, ο κάθε ιδιοκτήτης δικαιούται, 
εκτός από το δάνειο για την αποκατάσταση των ζημιών 
της ιδιοκτησίας του, και πρόσθετο δάνειο για την κάλυψη 
της δαπάνης που αναλογεί προς αποκατάσταση των ζη¬ 
μιών των κοινοκτήτων στοιχείων. 

ι) Η δωρεάν κρατική αρωγή που αντιστοιχεί στα ανωτέ¬ 
ρω δάνεια επισκευής θα καλυφθεί από τον Προϋπολογι¬ 
σμό Δημοσίων Επενδύσεων και ανέρχεται σε ποσοστό 
30% του δανείου και μόνον για μία ιδιοκτησία. 

ια) Σε περίπτωση που στον ίδιο ιδιοκτήτη ανήκαν, πριν 
από το σεισμό, περισσότερες της μιάς ιδιοκτησίες, δά¬ 
νειο θα δικαιούται για κάθε μία από αυτές. 

Για τις πέραν της μιάς (που θα προτείνεται από τον δικαι¬ 
ούχο) ιδιοκτησίες το σύνολο της στεγασπκής ενίσχυσης χο¬ 
ρηγείται υπό μορφή δανείου, χωρίς δωρεάν κρατική αρωγή. 

3. ΤΡΟΠΟΣ ΧΟΡΗΓΗΣΗΣ ΔΑΝΕΙΩΝ ΚΑΙ ΕΞΟΦΛΗΣΗΣ 
ΑΥΤΩΝ 

α) Το ποσό των δανείων ανακατασκευής θα αναληφθεί 
σε τρεις ισόποσες εξαμηνιαίες δόσεις, η πρώτη από τις ο¬ 
ποίες καταβάλλεται με την υπογραφή της δανειστικής 
σύμβασης, οι δε επόμενες ανάλογα με την πρόοδο των 
εργασιών στην οικοδομή. 

β) Τα δάνεια που χορηγούνται για επισκευές είναι δυνα¬ 
τόν να δοθούν κατά την κρίση της δανείστρια Τράπεζας 
και σε δύο δόσεις ή και εφάπαξ, αν πρόκειται για μικρά πο¬ 
σά. Απαραίτητη προϋπόθεση, στην περίπτωση αυτή, είναι 
η συνηγορία του Γ ραφείου Αποκατάστασης Σεισμοπλή¬ 
κτων (Γ.Α.Σ.) Λιβαδειάς. 

γ) Το ποσό των δανείων αυτοστέγασης θα χορηγείται ε¬ 
φάπαξ με την προσκόμιση οριστικού συμβολαίου αγοράς 
και πιστοποιητικού μεταγραφής ή προσυμφώνου με την 
υποχρέωση της υποβολής οριστικού συμβολαίου και πι¬ 
στοποιητικού μεταγραφής σε χρόνο που θα ορίζεται στην 
εγκριτική απόφαση του Γ.Α.Σ. Λιβαδειάς. 

δ) Η συνολική διάρκεια των δανείων ανακατασκευής ή 
αυτοστέγασης ή επισκευής ορίζεται σε δεκαπέντε (15) 
χρόνια η δε εξόφλησή τους θα πραγματοποιηθεί σε ισό¬ 
ποσες εξαμηνιαίες ή ετήσιες χρεωλυτικές δόσεις, η πρώ¬ 
τη από τις οποίες θα καταβληθεί είκοσι τέσσερις (24) μή¬ 
νες μετά την υπογραφή της δανειστικής σύμβασης. 

ε) Η συνολική διάρκεια των δανείων ανακατασκευής ή 
αυτοστέγασης ή επισκευής διατηρητέων ή παραδοσια¬ 
κών κτιρίων ορίζεται σε είκοσι πέντε (25) χρόνια η δε εξό¬ 
φλησή τους θα πραγματοποιηθεί σε ισόποσες εξαμηνιαί¬ 
ες ή ετήσιες χρεωλυτικές δόσεις, η πρώτη από τις οποίες 
θα καταβληθεί είκοσι τέσσερις (24) μήνες μετά την υπο¬ 
γραφή της δανειστικής σύμβασης. 

στ)Τα δάνεια βαρύνονται με επιτόκιο ίσο προς αυτό των 
εντόκων γραμματίων Δημοσίου δωδεκάμηνης διάρκειας 
της εκάστοτε τελευταίας εκδόσεως που χρονικά προη¬ 
γείται της έναρξης κάθε περιόδου εκτοκισμού των δανεί¬ 
ων, προσαυξημένο κατά δύο (2) εκατοστιαίες μονάδες, 
χωρίς άλλη προσαύξηση για προμήθεια κλπ., επιδοτού¬ 
μενο κατά 100% από το λογαριασμό του Ν. 128/75. 

ζ) Γ ια τους λοιπούς όρους και τη διαδικασία σύναψης 
και χορήγησης των δανείων έχουν εφαρμογή οι αντίστοι¬ 
χες διατάξεις που ισχύουν για τη χρηματοδότηση της οι¬ 
κονομίας. 

IV. ΝΕΟΙ ΚΤΗΤΟΡΕΣ 

1. Εγκρίνουμε τη δυνατότητα μεταβιβάσεως του δανεί- 

ου (μαζί με το πληγέν ακίνητο) και στους τυχόν νέους κτή¬ 
τορες των ακινήτων ασχέτως του τρόπου αποκτήσεως και 
του είδους της ιδιοκτησίας, που έχουν επ’αυτού (καθολι¬ 
κή διαδοχή, ειδική διαδοχή, επικαρπία, ψιλή κυριότητα, 
συνιδιοκτησία κλπ.). Απαραίτητη όμως προϋπόθεση εί¬ 
ναι, οι νέοι κτήτορες να έχουν υποβάλλει εμπρόθεσμα αί¬ 
τηση και τα απαιτούμενα δικαιολογητικά, σύμφωνα με τις 
εκάστοτε ισχύουσες διατάξεις. 

2. Δωρεάν κρατική αρωγή δικαιούνται οι νέοι κτήτορες 
μόνον εφόσον τόσο αυτοί όσο και οι προηγούμενοι ιδιο¬ 
κτήτες, αποδεδειγμένα (με υποβολή υπευθύνων δηλώσε¬ 
ων) δεν έχουν λάβει δωρεάν κρατική αρωγή για άλλο πλη¬ 
γέν, από τις πυρκαγιές του 1998, κτίσμα. 

V. ΑΡΜΟΔΙΟΙ ΠΙΣΤΩΤΙΚΟΙ ΦΟΡΕΙΣ 
Τα εν λόγω δάνεια θα χορηγηθούν από οποιαδήποτε Ε¬ 
μπορική Τράπεζα και την Αγροτική Τράπεζα Ελλάδος. 

Α. ΔΑΝΕΙΑ ΑΠΟΚΑΤΑΣΤΑΣΗΣ ΖΗΜΙΩΝ ΚΤΙΡΙΑΚΩΝ Ε¬ 
ΓΚΑΤΑΣΤΑΣΕΩΝ ΕΠΑΓΓΕΛΜΑΤΙΚΩΝ ΧΩΡΩΝ. 

1. Εγκρίνεται η χορήγηση από τις Τράπεζες μακροπρό¬ 
θεσμων δανείων σε επιχειρήσεις και επαγγελματίες περι- 
λαμβανομένων και των ελευθέρων επαγγελματιών στις 
πληγείσες από τις πυρκαγιές περιοχές του Νομού Βοιω¬ 
τίας για την αποκατάσταση των ζημιών που προκλήθηκαν 
από τις πυρκαγιές του 1998 στις κτιριακές εγκαταστάσεις 
όπου ασκούν την οικονομική δραστηριότητά τους, με 
τους ακόλουθους όρους και προϋποθέσεις: 

α ) Εγγραφη συνηγορία του Γραφείου Αποκατάστασης 
Σεισμοπλήκτων (Γ.Α.Σ.) Λιβαδειάς του Ν. Βοιωτίας. Ειδι¬ 
κά προκειμένου περί ξενοδοχειακών επιχειρήσεων, τα α¬ 
νωτέρω μακροπρόθεσμα δάνεια θα χορηγούνται μετά α¬ 
πό τεχνικό έλεγχο, για εκτίμηση του ύψους των υλικών ζη¬ 
μιών που προκλήθηκαν από τις πυρκαγιές των προς 
επισκευή ξενοδοχείων ο οποίος θα διενεργείται μετά από 
γνώμη των Τεχνικών Υπηρεσιών του Ελληνικού οργανι¬ 
σμού Τουρισμού. 

β) Τεχνική μελέτη περί των εργασιών ανακατασκευής ή 
επισκευής των κτιριακών και λοιπών εγκαταστάσεών 
τους. 

γ) Υπεύθυνη δήλωση του άρθρου 8 του Ν. 1599/86 ότι 
δεν χρηματοδοτήθηκαν από άλλο πιστωτικό φορέα για 
τις ίδιες ζημιές. 

2. α) Τα δάνεια που χορηγούνται στους δικαιούχους κτι- 
ριακών εγκαταστάσεων επαγγελματικών χώρων προκει¬ 
μένου για ανακατασκευή ανέρχονται στο ποσό των 
70.000 δρχ. ανά τ.μ. και για δανειοδοτούμενη επιφάνεια 
μέχρι 120 τ.μ., ήτοι μέχρι του ποσού των 8.400.000 δρχ., 
για τα πρώτα 150 τ.μ. 

Στην περίπτωση που ο επαγγελματικός χώρος έχει επι¬ 
φάνεια άνω των 150 τ.μ., για τον υπολογισμό της συνολι¬ 
κής δανειοδότησης θα διαιρείται η επιφάνειά του σε τμή¬ 
ματα των 150 τ.μ. για τα τυχόν δάνεια που θα προκύψουν 
πέραν των πρώτων 150 τ.μ. το ποσόν του δανείου ορίζε¬ 
ται σε 45.000 δρχ. ανά τ.μ. και για δανειοδοτούμενη επι¬ 
φάνεια 120 τ.μ., ήτοι μέχρι του ποσού των 5.400.000 δρχ. 
για κάθε επιπλέον δάνειο που θα χορηγείται. 

Τοπροκύπτοντελικώς, μετά την ως άνω διαίρεση, υπό¬ 
λοιπο τμήματος, αν έχει επιφάνεια μέχρι και 50 τ.μ. θα α¬ 
μελείται, ενώ αν είναι πάνω από 50 τ.μ., τότε θα χορηγεί¬ 
ται στεγαστική συνδρομή ανάλογα με το εμβαδόν του και 
σύμφωνα με τα ισχύοντα ανώτατα όρια (εμβαδού και δα¬ 
νείου). 


Δωρεάν κρατική αρωγή θα χορηγείται όπως προβλέπε- 
ται στο εδάφιο (ιζ) της παρ. II11 του κεφ. Β. 

β) Για την επισκευή ζημιών στον οργανισμό πληρώσεως 
(Ο.Π.) κτιρίων το ποσό του δανείου ανέρχεται μέχρι του 
ποσού των 40.000 δρχ. ανά τ.μ. και μέχρι συνολικού εμ¬ 
βαδού 120 τ.μ. ανά χωριστή ιδιοκτησία. 

γ) Για την επισκευή ζημιών στον φέροντα οργανισμό 
(Φ.Ο.) κτιρίων το δάνειο ανέρχεται μέχρι του ποσού των 
40.000 δρχ. ανά τ.μ. χωρίς περιορισμό ως προς το συνο¬ 
λικό εμβαδόν της ιδιοκτησίας. 

δ) Σε περίπτωση που υπάρχουν ζημιές τόσο στον φέρο¬ 
ντα οργανισμό όσο και στον οργανισμό πληρώσεως της ι¬ 
δίας ιδιοκτησίας, το συνολικό ανά τ.μ. ύψος του δανείου 
δεν επιτρέπεται να υπερβαίνει το όριο των 70.000 δρχ. α¬ 
νά τ.μ. στο σύνολο της επιφάνειας. 

3. α) Η συνολική διάρκεια των δανείων ανακατασκευής 
ή αυτοστέγασης ή επισκευής ορίζεται σε δεκαπέντε (15) 
χρόνια η δε εξόφλησή τους θα πραγματοποιηθεί σε ισό¬ 
ποσες εξαμηνιαίες ή ετήσιες χρεωλυτικές δόσεις, η πρώ¬ 
τη από τις οποίες θα καταβληθεί είκοσι τέσσερις (24) μή¬ 
νες μετά την υπογραφή της δανειστικής σύμβασης. 

β) Η συνολική διάρκεια των δανείων ανακατασκευής ή 
αυτοστέγασης ή επισκευής διατηρητέων ή παραδοσια¬ 
κών κτιρίων ορίζεται σε είκοσι πέντε (25) χρόνια η δε εξό¬ 
φλησή τους θα πραγματοποιηθεί σε ισόποσες εξαμηνιαί¬ 
ες ή ετήσιες χρεωλυτικές δόσεις, η πρώτη από τις οποίες 
θα καταβληθεί είκοσι τέσσερις (24) μήνες μετά την υπο¬ 
γραφή της δανειστικής σύμβασης. 

4. Τα δάνεια βαρύνονται με επιτόκιο ίσο προς αυτό των 
εντόκων γραμματίων Δημοσίου δωδεκάμηνης διάρκειας 
της εκάστοτε τελευταίας εκδόσεως που χρονικά προη¬ 
γείται της έναρξης κάθε περιόδου εκτοκισμού των δανεί¬ 
ων, προσαυξημένο κατά δύο (2) εκατοστιαίες μονάδες, 
χωρίς άλλη προσαύξηση για προμήθεια κλπ., επιδοτού¬ 
μενο κατά 100% από το λογαριασμό του Ν. 128/75. 

5. Για τους λοιπούς όρους και τη διαδικασία σύναψης και 
χορήγησης των δανείων έχουν εφαρμογή οι αντίστοιχες δια¬ 
τάξεις που ισχύουν για τη χρηματοδότηση της οικονομίας. 

6. Η δωρεάν κρατική αρωγή, θα καλυφθεί από τον Προ¬ 
ϋπολογισμό Δημοσίων Επενδύσεων και αντιστοιχεί σε πο¬ 
σοστό 33% προκειμένου για τα δάνεια ανακατασκευής ή 
αυτοστέγασης επαγγελματικών χώρων ενώ για τα δάνεια 
επισκευής επαγγελματικών χώρων η δωρεάν κρατική α¬ 
ρωγή είναι 30% και μόνο για ένα επαγγελματικό χώρο (ή 
τα πρώτα 150 τ.μ. αυτού). Απαραίτητη όμως προύπόθεση 
είναι ο ιδιοκτήτης του επαγγελματικού χώρου να μην έχει 
πάρει δωρεάν κρατική αρωγή για άλλο πληγέν από πυρ¬ 
καγιά κτίσμα. 

7. Τα δάνεια για την αποκατάσταση ζημιών σε πάγιες ε¬ 
γκαταστάσεις επιχειρήσεων και επαγγελματιών επιτρέ¬ 
πεται να χορηγηθούν, με τους ίδιους όρους, και στους μι¬ 
σθωτές ή σε όσους έχουν από οποιαδήποτε νόμιμη αιτία, 
αποδεδειγμένα τη νομή ή τη χρήση των εν λόγω χώρων, 
εφόσον δεν έχει υποβληθεί σχετική αίτηση, εκ μέρους 
των ιδιοκτητών, μέσα σε 45 ημέρες από τη δημοσίευση 
της παρούσας στην Εφημερίδα της Κυβερνήσεως. Μετά 
την πάροδο των 45 ημερών, το δικαίωμα υποβολής αίτη¬ 
σης για δανειοδότηση μπορεί να ασκηθεί και από τον ε¬ 
νοικιαστή, για λογαριασμό του αμελούντος ιδιοκτήτη. Σε 
κάθε περίπτωση, η υποχρέωση για την καταβολή των δό¬ 
σεων του δανείου βαρύνει τον ιδιοκτήτη. 

Β. ΥΠΟΘΗΚΕΣ ΣΕΙΣΜΟΔΑΝΕΙΩΝ 

Για την ασφάλεια κάθε δανείου θα εγγράφεται υπέρ της 
δανείστριας Τράπεζας υποθήκη επί του ακινήτου που θα 
ανακατασκευάζεται από το προϊόν του δανείου ή αντ’ αυ¬ 
τού επί άλλου ακινήτου που τυχόν προσφέρεται από το 
δανειολήπτη, εφόσον η αξία του ακινήτου καλύπτει το α- 
σφαλιζόμενο δάνειο. Η υποθήκη μπορεί επίσης να μετα- 
φέρεται εκ των υστέρων σε άλλο ακίνητο αντίστοιχης α¬ 
ξίας. 

Συνηγορούμε, ώστε οι Τράπεζες να χορηγούν δάνεια 
για την επισκευή ή ανακατασκευή Ιερών Ναών πληγέντων 
από τις πυρκαγιές του 1998 και στις περιπτώσεις που υ¬ 
πάρχει αδυναμία προσφοράς ακινήτου για εγγραφή υπο¬ 
θήκης, προς εξασφάλιση του δανείου, πιστοποιούμενη α¬ 
πό σχετική βεβαίωση της αρμόδιας Μητρόπολης που α¬ 
νήκει ο Ιερός Ναός. 

Η ανωτέρω ρύθμιση δεν ισχύει για τους ιδιωτικούς Να¬ 
ούς, ως προς τους οποίους, έχουν εφαρμογή οι γενικώς 
ισχύουσες περί σεισμοπλήκτων διατάξεις. 

Γ. ΚΥΡΩΣΕΙΣ 

Με ειδικό όρο των οικείων δανειστικών συμβάσεων θα 
καθορίζεται ρητά ότι σε περίπτωση υποβολής, από τους 
δικαιούχους δανείων ή νέους κτήτορες, ανακριβών δη¬ 
λώσεων ή σε περίπτωση μη εκπλήρωσης των υποχρεώ¬ 
σεων, που θα αναλάβουν με όσα προβλέπονται στην πα¬ 
ρούσα απόφαση θα υπόκεινται, πέρα από τις νόμιμες κυ¬ 
ρώσεις και τις ακόλουθες: 

α. Κήρυξη ολοκλήρου του ποσού του δανείου ληξιπρό¬ 
θεσμου και αμέσως απαιτητού από τη χορήγησή του. 

β. Κατάπτωση ποινικής ρήτρας υπέρ του Δημοσίου, που 
θα συνομολογούνται με τη δανειστική σύμβαση και θα α¬ 
ντιστοιχεί σε ποσοστό 10% επί ολοκλήρου του ποσού του 
δανείου. 

γ. Εκτοκισμό του δανείου από τη χορήγησή του με επι¬ 
τόκιο μεγαλύτερο κατά 3 ποσοστιαίες μονάδες από το ε¬ 
πιτόκιο που καθορίστηκε με τη δανειστική σύμβαση για 
κάθε περίπτωση. 

Δ. ΚΑΛΥΨΗ ΔΑΠΑΝΗΣ 

1. Από τις διατάξεις της απόφασης αυτής προκαλείται: 

Γ ια δωρεάν κρατική αρωγή δαπάνη του Προγράμματος 

Δημοσίων Επενδύσεων ύψους ενενήντα εκατομμυρίων 
δραχμών (90.000.000 δρχ.) για τα επόμενα τέσσερα οικο¬ 
νομικά έτη και θα βαρύνει το έργο 9869001 της ΣΑΕ 069. 

2. Η προκαλούμενη δαπάνη για την επιδότηση του επι¬ 
τοκίου βαρύνει το λογαριασμό του Ν. 128/75, ο οποίος δη- 
μιουργείται από παρακράτηση επί των χορηγήσεων των 
Τραπεζών με σκοπό την επιδότηση επιτοκίου δανείων. Ο 
λογαριασμός αυτός επιδοτείται από τον Κρατικό Προϋ¬ 
πολογισμό μόνο σε περίπτωση ελλειμματικότητάς του. 
Το ύψος της δαπάνης αυτής είναι 240.000.000 δρχ. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Αθήνα, 2 Ιουνίου 1999 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ, ΕΘΝΙΚΗΣ 

ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΑΣ 

Γ. ΦΛΩΡΙΔΗΣ Γ. ΠΑΠΑΝΤΩΝΙΟΥ 

ΥΦΥΠΟΥΡΓΟΣ ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ. 

ΟΙΚΟΝΟΜΙΚΩΝ ΧΩΡΟΤΑΞΙΑΣ & ΔΗΜ. ΕΡΓΩΝ 

Ν. ΧΡΙΣΤΟΔΟΥΛΑΚΗΣ ΧΡ. ΒΕΡΕΛΗΣ 


Αριθ. 14.401 (2) 

Σύσταση Δημοτικού Νομικού Προσώπου με την επωνυμία 
«Ενιαία Σχολική Επιτροπή Γέφυρας» στο Δήμο Αγίου 
Αθανασίου του Νομού Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1 .Τις διατάξεις του άρθρου 203 του Π.Δ.410/1995 
(Δ.Κ.Κ.). 

2. Τις διατάξεις του άρθρου 5 του Ν.1894/1990(ΦΕΚ 
110/Α/1990). 

3. Τις διατάξεις της παρ.10 του άρθρου 6 του 
Ν.2503/1997. 

4. Την αριθ. 41/1999 απόφαση του δημοτικού συμβουλί¬ 
ου Αγίου Αθανασίου που αφορά τη σύσταση του παρα¬ 
πάνω νομικού προσώπου, αποφασίζουμε: 

1. Συστήνουμε δημοτικό νομικό πρόσωπο με την επω¬ 
νυμία «Ενιαία Σχολική Επιτροπή Γ έφυρας» στο δήμο Αγί¬ 
ου Αθανασίου του Νομού Θεσσαλονίκης. Στην εν λόγω 
Σχολική Επιτροπή συμμετέχουν όλα τα σχολεία του δη¬ 
μοτικού διαμερίσματος Γ έφυρας και συγκεκριμένα το Νη¬ 
πιαγωγείο Γ έφυρας, το Δημοτικό Σχολείο Κάτω Γ έφυρας, 
το Νηπιαγωγείο Κάτω Γ έφυρας και το Γ υμνάσιο Γ έφυρας. 

2. Σκοπος του νομικού προσώπου είναι: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αγοράς ανα¬ 
λωσίμων υλικών κ.λ.π. 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
των σχολείων και του κάθε είδους εξοπλισμού τους. 

δ) Η εισήγηση προς της διεύθυνση πρωτοβάθμιας και 
δευτεροβάθμιας εκπαίδευσης, για τον εφοδιασμό από 
τον Οργανισμό Σχολικών Κτιρίων, των σχολείων με έπιπλα 
και εξοπλιστικά είδη από το Υπουργείο Εθνικής Παιδείας 
και Θρησκευμάτων με βιβλία για τις σχολικές βιβλιοθή¬ 
κες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων και 
στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 

3. Το νομικό πρόσωπο διοικείται από διοικητικό συμ¬ 
βούλιο,σύμφωνα με τις διατάξεις της παρ.3 του άρθρου 
203 του Δημοτικού και Κοινοτικού Κώδικα και της παρ.8 
του άρθρου 5του Ν. 1894/1990. 

4. Πόροι του νομικού προσώπου είναι: 

α) Η ετήσια επιχορήγηση του δήμου Αγίου Αθανασίου, 
β) Η ετήσια επιχορήγηση του κράτους, 
γ) Κάθε είδους εισφορές, δωρεές, κληρονομιές και κλη¬ 
ροδοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών, 
ε) Πρόσοδοι από την περιουσία του. 

5. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή απο τον πρόεδρο του διοικητι¬ 
κού συμβουλίου και όταν αυτός κωλύεται από τον αντι¬ 
πρόεδρο. 

6. Με τη δημοσίευση της απόφασης αυτή καταργούνται 
τα νομικά πρόσωπα, με την επωνυμία «Σχολική Επιτροπή 

Δημοτικού Σχολείου-Νηπιαγωγείου Γέφυρας», «Σχολική 
Επιτροπή Δημοτικού Σχολείου Κάτω Γέφυρας - Νηπιαγω¬ 
γείου» και «Σχολική Επιτροπή Γυμνασίου». Το συνιστώμε- 
νο νομικό πρόσωπο καθίσταται καθολικός διάδοχος των 
καταργούμενων Σχολικών Επιτροπών στα δικαιώματα και 
τις υποχρεώσεις τους. 

7. Κάλυψη δαπάνης: Από τις διατάξεις της απόφασης 
αυτής προκαλείται δαπάνη σε βάρος του προϋπολογι¬ 
σμού του δήμου Αγίου Αθανασίου που αντιστοιχεί σε πο¬ 
σοστό της συνολικής δαπάνης ύψους 40.000.000 δρχ. 
που έχει εγγράφει στον Κ.Α. 211.9 του προϋπολογισμού 
έτους 1999 και αφορά την επιχορήγηση των σχολικών ε¬ 
πιτροπών, προσαρμοζόμενη ανάλογα στα επόμενα οικο¬ 
νομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 14 Μαΐου 1999 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΣΟΦΙΑΝΟΣ 
-«- 

Αβίθ- 14.402 (3) 

Σύσταση Δημοτικού Νομικού Προσώπου με την επωνυμία 
«Ενιαία Σχολική Επιτροπή Ν. Μεσήμβριας» στο Δήμο 
Αγίου Αθανασίου του Νομού Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1 .Τις διατάξεις του άρθρου 203 του Π.Δ.410/1995 
(Δ.Κ.Κ.). 

2. Τις διατάξεις του άρθρου 5 του Ν. 1894/1990(ΦΕΚ 
110/Α/1990). 

3. Τις διατάξεις της παρ.10 του άρθρου 6 του 
Ν. 2503/1997. 

4. Την αριθ. 42/1999 απόφαση του δημοτικού συμβουλί¬ 
ου Αγίου Αθανασίου που αφορά τη σύσταση του παρα¬ 
πάνω νομικού προσώπου, αποφασίζουμε: 

1. Συστήνουμε δημοτικό νομικό πρόσωπο με την επω¬ 
νυμία «Ενιαία Σχολική Επιτροπή Νέας Μεσήμβριας» στο 
δήμο Αγίου Αθανασίου του Νομού Θεσσαλονίκης. Στην εν 
λόγω Σχολική Επιτροπή συμμετέχουν όλα τα σχολεία του 
δημοτικού διαμερίσματος Νέας Μεσήμβριας και συγκε¬ 
κριμένα το Γυμνάσιο, το Λύκειο, το Δημοτικό Σχολείο, το 
Ιο Νηπιαγωγείο και το 2ο Νηπιαγωγείο. 

2. Σκοπός του νομικού προσώπου είναι: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αγοράς ανα¬ 
λωσίμων υλικών κ.λ.π. 

β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
των σχολείων και του κάθε είδους εξοπλισμού τους. 

δ) Η εισήγηση προς της διεύθυνση πρωτοβάθμιας και 
δευτεροβάθμιας εκπαίδευσης, για τον εφοδιασμό από 
τον Οργανισμό Σχολικών Κτιρίων, των σχολείων με έπιπλα 
και εξοπλιστικά είδη από το Υπουργείο Εθνικής Παιδείας 
και Θρησκευμάτων με βιβλία για τις σχολικές βιβλιοθή¬ 
κες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων και 


στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 

3. Το νομικό πρόσωπο διοικείται από διοικητικό συμ¬ 
βούλιο,σύμφωνα με τις διατάξεις της παρ.3 του άρθρου 
203 του Δημοτικού και Κοινοτικού Κώδικα και της παρ.8 
του άρθρου 5του Ν. 1894/1990. 

4. Πόροι του νομικού προσώπου είναι: 

α) Η ετήσια επιχορήγηση του δήμου Αγίου Αθανασίου. 

β) Η ετήσια επιχορήγηση του κράτους. 

γ) Κάθε είδους εισφορές, δωρεές, κληρονομιές και κλη¬ 
ροδοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

ε) Πρόσοδοι από την περιουσία του. 

5. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή απο τον πρόεδρο του διοικητι¬ 
κού συμβουλίου και όταν αυτός κωλύεται από τον αντι¬ 
πρόεδρο. 

6. Με τη δημοσίευση της απόφασης αυτή καταργείται 
τα νομικό πρόσωπο, με την επωνυμία « Σχολική Επιτροπή 
Γ υμνασίου - Λυκείου - Δημοτικού Σχολέιου - Νηπιαγωγεί¬ 
ου Νέας Μεσήμβριας". Το συνιστώμενο νομικό πρόσωπο 
καθίσταται καθολικός διάδοχος της καταργούμενης Σχο¬ 
λικής Επιτροπής στα δικαιώματα και τις υποχρεώσεις 
της. 

7. Κάλυψη δαπάνης: Από τις διατάξεις της απόφασης 
αυτής προκαλείται δαπάνη σε βάρος του προϋπολογι¬ 
σμού του δήμου Αγίου Αθανασίου που αντιστοιχεί σε πο¬ 
σοστό της συνολικής δαπάνης ύψους 40.000.000 δρχ. 
που έχει εγγράφει στον Κ.Α. 211.9 του προϋπολογισμού 
έτους 1999 και αφορά την επιχορήγηση των σχολικών ε¬ 
πιτροπών, προσαρμοζόμενη ανάλογα στα επόμενα οικο¬ 
νομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 14 Μαΐου 1999 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΣΟΦΙΑΝΟΣ 
-♦- 

Α ρ ιθ. 14.400 (4) 

Σύσταση Δημοτικού Νομικού Προσώπου με την επωνυμία 
«Ενιαία Σχολική Επιτροπή Αγίου Αθανασίου» στο Δήμο 
Αγίου Αθανασίου του Νομού Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1 .Τις διατάξεις του άρθρου 203 του Π.Δ.410/Ί995 
(Δ.Κ.Κ.). 

2. Τις διατάξεις του άρθρου 5 του Ν.1894/1990(ΦΕΚ 
110/Α/1990). 

3. Τις διατάξεις της παρ. 10 του άρθρου 6 του 
Ν.2503/1997. 

4. Την αριθ. 40/1999 απόφαση του δημοτικού συμβου¬ 
λίου Αγίου Αθανασίου που αφορά τη σύσταση του παρα¬ 
πάνω νομικού προσώπου, αποφασίζουμε: 

1. Συστήνουμε δημοτικό νομικό πρόσωπο με την επω¬ 
νυμία «Ενιαία Σχολική Επιτροπή Αγίου Αθανασίου» στο 
δήμο Αγίου Αθανασίου του Νομού Θεσσαλονίκης. Στην εν 

λόγω Σχολική Επιτροπή συμμετέχουν όλα τα σχολεία της 
έδρας του δήμου Αγίου Αθανασίου και συγκεκριμένα το 
1 ο και 2ο Δημοτικό Σχολείο, το 1 ο, 2ο και 3ο, Νηπιαγωγείο 
το Γυμνάσιο και το Λύκειο Αγίου Αθανασίου. 

2. Σκοπός του νομικού προσώπου είναι: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αγοράς ανα¬ 
λωσίμων υλικών κ.λ.π. 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
των σχολείων και του κάθε είδους εξοπλισμού τους. 

δ) Η εισήγηση προς της διεύθυνση πρωτοβάθμιας και 
δευτεροβάθμιας εκπαίδευσης, για τον εφοδιασμό από τον 
Οργανισμό Σχολικών Κτιρίων, των σχολείων με έπιπλα και 
εξοπλιστικά είδη από το Υπουργείο Εθνικής Παιδείας και 
Θρησκευμάτων με βιβλία για τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων και 
στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 

3. Το νομικό πρόσωπο διοικείται από διοικητικό συμ¬ 
βούλιο,σύμφωνα με τις διατάξεις της παρ.3 του άρθρου 
203 του Δημοτικού και Κοινοτικού Κώδικα και της παρ. 8 
του άρθρου 5του Ν.1894/1990. 

4. Πόροι του νομικού προσώπου είναι: 

α) Η ετήσια επιχορήγηση του δήμου Αγίου Αθανασίου, 
β) Η ετήσια επιχορήγηση του κράτους, 
γ) Κάθε είδους εισφορές, δωρεές, κληρονομιές και κλη¬ 
ροδοσίες. 


δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

ε) Πρόσοδοι από την περιουσία του. 

5. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή απο τον πρόεδρο του διοικητι¬ 
κού συμβουλίου και όταν αυτός κωλύεται από τον αντι¬ 
πρόεδρο. 

6. Με τη δημοσίευση της απόφασης αυτή καταργούνται 
τα νομικά πρόσωπα, με την επωνυμία « Σχολική Επιτροπή 
1 ου Δημοτικού Σχολείου-Νηπιαγωγείου» και« Σχολική Ε¬ 
πιτροπή 2ου Δημοτικού Σχολείου - 1ου Νηπιαγωγείου» 
και «Σχολική Επιτροπή Γυμνασίου-Λυκείου» του δήμου Α¬ 
γίου Αθανασίου. Το συνιστώμενο νομικό πρόσωπο καθί¬ 
σταται καθολικός διάδοχος των καταργούμενων Σχολι¬ 
κών Επιτροπών στα δικαιώματα και τις υποχρεώσεις 
τους. 

7. Κάλυψη δαπάνης: Από τις διατάξεις της απόφασης 
αυτής προκαλείται δαπάνη σε βάρος του προϋπολογι¬ 
σμού του δήμου Αγίου Αθανασίου που αντιστοιχεί σε πο¬ 
σοστό της συνολικής δαπάνης ύψους 40.000.000 δρχ. 
που έχει εγγράφει στον Κ.Α. 211.9 του προϋπολογισμού 
έτους 1999 και αφορά την επιχορήγηση των σχολικών ε¬ 
πιτροπών, προσαρμοζόμενη ανάλογα στα επόμενα οικο¬ 
νομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 14 Μαΐου 1999 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΣΟΦΙΑΝΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




